ຜູ້ສະໝັກ ທັງສອງ ຕ່າງກໍອ້າງວ່າ ຕົນຊະນະ ການເລືອກຕັ້ງ ປະທານາທິບໍດີ ອິນໂດເນເຊຍ (ສະໄລດ໌)
ອິນໂດເນເຊຍ ອາດຈະກ້າວໄປສູ່ ການປະເຊີນໜ້າ ທາງດ້ານການເມືອງ ຫຼັງຈາກຜູ້ສະໝັກທັງ 2 ຕ່າງກໍອ້າງວ່າ ຕົນເປັນຜູ້ຊະນະ ໃນການເລືອກຕັ້ງ ປະທານາທິບໍດີ.
ອິນໂດເນເຊຍກຳລັງມຸ່ງໜ້າໄປສູ່ການປະເຊີນໜ້າທາງດ້ານການ ເມືອງທີ່ອາດຈະ ມີຂຶ້ນໃນວັນພຸດມື້ນີ້ ຫລັງຈາກຜູ້ສະໝັກທັງສອງ ທ່ານຕ່າງກໍອ້າງວ່າ ຕົນເປັນຜູ້ໄດ້ຮັບໄຊຊະນະໃນການເລືອກຕັ້ງ ປະທານາທິບໍດີ ທີ່ມີການຄວບຄຸມຢ່າງເຄັ່ງຄັດ ຈາກບັດ 80 ກວ່າເປີເຊັນທີ່ນັບໄປແລ້ວ ຜົນການນັບຄະແນນທີ່ບໍ່ ເປັນທາງການ ຈາກການເລືອກຕັ້ງໃນວັນພຸດມື້ນີ້ ສະແດງໃຫ້ເຫັນ ວ່າ ເຈົ້າຄອງນະຄອນຫຼວງ Jakata ທ່ານ Joko Widodo ມີຄະ ແນນນຳໜ້າ ອະດີດນາຍພົນ Prabowo Subianto ປະມານ 5 ເປີເຊັນ ທ່ານ Widodo ທີ່ຮູ້ກັນໃນອີກຊື່ນຶ່ງວ່າ Jokowi ໄດ້ຈັດການຖະແຫລງຂ່າວຂຶ້ນ ໃນທັນທີ ປະກາດໂຕເອງເປັນຜູ້ໄດ້ຮັບໄຊຊະນະ ແຕ່ໃນເວລາຕໍ່ມາບໍ່ດົນທ່ານ Subianto ກໍໄດ້ປະກາດຢູ່ທີ່ການໂຮມຊຸມນຸມທາງ ການເມືອງ ແຫ່ງນຶ່ງວ່າ ການສຳຫຼວດຂອງໜ່ວຍໂຄສະນາຫາສຽງຂອງທ່ານສະ ແດງໃຫ້ເຫັນວ່າ ທ່ານ ໄດ້ຮັບໄຊຊະນະໂດຍໄດ້ຮັບການສະໜັບສະໜຸນແລະສິດ ອຳນາດຈາກປະຊາຊົນ ການເລືອກຕັ້ງທີ່ມີການຄວບຄຸມຢ່າງເຄັ່ງຄັດ ແມ່ນເປັນການເລືອກແບບຕາຍຕົວ ສຳລັບຜູ້ມີ ສິດປ່ອນບັດ 190 ລ້ານຄົນໃນອິນໂດເນເຊຍ ຊຶ່ງເປັນປະເທດປະຊາ ທິປະໄຕໃຫຍ່ສຸດອັນດັບ 3 ຂອງໂລກ